LĪGUMS Nr.\_\_\_\_\_\_\_

Rīgā 2021.gada \_\_\_\_\_.\_\_\_\_\_\_\_\_\_\_

 Biedrība „Latvijas Zēģelētāju savienība”, reģ. Nr. 50008003331, (turpmāk tekstā – Savienība) Grostonas ielā 6b, Rīgā, tās prezidenta Leonīda Loginova personā, kurš rīkojas saskaņā ar Statūtiem, no vienas puses, un

 Nodibinājums “Latvijas olimpiskā burāšanas skola”, reģ. Nr.40008126530, (turpmāk tekstā - Organizators) pasta adrese: Klaipēdas iela 59k-63-25, Liepāja, tās valdes locekļa Jāņa Jēkabsona personā, kurš rīkojas uz Statūtu pamata, no otras puses,

 kopā turpmāk saukti – Puses, katrs atsevišķi – Puse, noslēdz šādu līgumu, turpmāk tekstā - Līgums:

1. **LĪGUMA PRIEKŠMETS**

1.1. Puses apņemas sadarboties 2021.gada Latvijas čempionāta Techno 293, Laser, Optimist un Topcat K1 klasēs organizēšanā Liepājā, laika posmā no 2021.gada 13.augusta līdz 2021.gada 15.augustam (turpmāk tekstā – Sacensības).

1. **LĪGUMA TERMIŅŠ**

Līgums stājas spēkā ar tā abpusēju parakstīšanas brīdi un ir spēkā līdz 2021.gada 1.oktobrim, vai Līguma pilnīgai un abpusējai saistību izpildei.

1. **SAVIENĪBAS TIESĪBAS UN PIENĀKUMI**
	1. Savienība ir tiesīga pieprasīt no Organizatora Sacensību protokolus, lai kontrolētu šī līguma izpildi.
	2. Savienība savlaicīgi un saskaņā ar šo līgumu veic līdzfinansējuma pārskaitījumu uz Organizatora norādīto kredītiestādes norēķina kontu Sacensību organizēšanai Līgumā noteiktā termiņā.
	3. Savienībai ir tiesības veikt sabiedrisko attiecību (PR) aktivitātes, kā arī citas darbības Savienības popularizēšanai, izmantojot Sacensības nosaukumu vai citu Sacensības simboliku, to iepriekš saskaņojot ar Organizatoru.
	4. Savienības pārstāvim ir tiesības piedalīties oficiālajā Sacensību preses konferencēs, Sacensības atklāšanas un noslēguma ceremonijās.
	5. Savienība apņemas sniegt nepieciešamo Savienība rīcībā esošo informāciju, kas attiecas uz Līguma izpildi.
	6. Savienības kontaktpersonas Līguma izpildei ir Vita Matīse (mob. 26565290)
2. **ORGANIZĀTORA TIESĪBAS UN PIENĀKUMI**
	1. Organizatoram ir tiesības netraucēti veikt darbības Sacensības organizēšanā.
	2. Organizators apņemas nodrošināt Sacensības ar tiesnešiem, apskaņošanu, tehnisko nodrošinājumu, apdrošināšanu un medicīnas personālu, u.c. Sacensību kvalitatīvai realizēšanai.
	3. Organizatora pienākums Sacensību reklāmas materiālos izvietot Savienības simboliku.
	4. Organizators saskaņo ar Savienības sabiedrisko attiecību un mārketinga daļas kontaktpersonu Vitu Matīsi visos reklāmas un publicitātes pasākumos izvietojamo Savienības simboliku un jebkuru materiālu, kur tiek izmantota Savienība simbolika.
	5. Organizatoram ir pienākums lietot sociālo tīklu haštagu #sailinglatvia, izvietojot Sacensību informāciju Organizatora kanālos, vai Sacensību sociālo tīklu vietnēs.
	6. Organizators saskaņo preses relīzes ar Savienību, ja tajā ir Savienības pārstāvja komentārs un/vai minētas nozīmīgas Savienības aktivitātes.
	7. Intervijās un paziņojumos presei Organizators apņemas atspoguļot Savienības vārdu.
	8. Organizatora pilnvarotā persona – Jānis Jēkabsons (mob.: 29490993).
3. **LĪGUMA LAUŠANA UN PAPILDINĀŠANA**
	1. Līguma darbība tiek uzskatīta par izbeigtu nākošajā dienā pēc Līguma termiņa notecējuma vai pēc Līguma saistību pilnīgas izpildes.
	2. Savienībai ir tiesības vienpusīgi izbeigt Līgumu (Civillikuma 1589.pantā noteiktā vienpusējā atkāpšanās), neatlīdzinot zaudējumus, vienu nedēļu iepriekš brīdinot, ja Organizators neievēro šī līguma noteikumus un būtiski pārkāpis likumdošanas aktu normas. Ja Organizators ir ievērojis šī līguma noteikumus un nav pārkāpis likumdošanas aktu normas Savienībai ir pienākums atlīdzināt zaudējumus līguma laušanas gadījumā.
	3. Grozījumi un papildinājumi šajā līgumā izdarāmi tikai Pusēm vienojoties un rakstveidā. Tie ir šī līguma neatņemama sastāvdaļa un stājās spēkā pēc to parakstīšanas.
	4. Visus strīdus un domstarpības par Līguma saistību izpildi Puses risina savstarpējo pārrunu ceļā.
	5. Strīdus un domstarpības, kuras neizdodas atrisināt savstarpējo pārrunu ceļā, Puses risina Latvijas Republikas tiesā normatīvajos aktos noteiktajā kārtībā.
	6. Visas pārējās līgumslēdzēju savstarpējās tiesiskās attiecības, kas nav atrunātas Līgumā, regulējamas saskaņā ar Latvijas Republikas spēkā esošajiem normatīvajiem aktiem.
4. **PUŠU ATBILDĪBA**
	1. Puses ir atbildīgas par viena otrai nodarītajiem tiešajiem zaudējumiem.
	2. Puses ir atbrīvotas no atbildības par Līguma noteikumu pārkāpšanu, ja tas radies nepārvaramas varas dēļ. Ar nepārvaramu varu Puses saprot visus apstākļus, kuri iestājas neatkarīgi no Pušu gribas un Puses tos nevarēja ietekmēt, piemēram, streiki, ugunsgrēki, laikapstākļi, dabas stihijas, karadarbība, pandēmija u.tml.
	3. Puses informē viena otru par nepārvaramas varas iestāšanos 10 (desmit) dienu laikā.
	4. Nepārvaramas varas gadījumā Organizatoram ir tiesības paziņot Savienībai par Sacensību datuma izmaiņām arī vienu dienu pirms Sacensībām.
	5. Organizatora uzņemas atbildību par Sacensībās iegūto datu aizsardzību un Eiropas parlamenta un padomes regulas (ES) 2016/679 (2016.gada 27.aprīlis) ievērošanu.
5. **NOTEIKUMI PAR FIZISKO PERSONU DATU APSTRĀDI**
	1. Savienībai ir tiesības apstrādāt no otras puses iegūtos fizisko personu datus tikai ar mērķi nodrošināt Līguma saistību izpildi Līguma darbības termiņā, ievērojot normatīvajos aktos noteiktās prasības šādu datu apstrādei un aizsardzībai.
	2. Savienība veic fizisko personu datu apstrādi kā Organizatora norīkots fizisko datu apstrādes operators (apstrādātājs) un ievēro Organizatora norādījumus personas datu apstrādē.
	3. Savienība apņemas nenodot tālāk trešajām personām no Organizatora Līguma izpildes gaitā iegūtos fizisko personu datus.
	4. Organizators apņemas nenodot tālāk trešajām personām no Savienības Līguma izpildes gaitā iegūtos fizisko personu datus.
	5. Ja saskaņā ar tiesību aktiem Savienībai var rasties pienākums nodot tālāk trešajām personām no Organizatora iegūtos fizisko personu datus, tas pirms šādu datu nodošanas informē par to Organizatoru, ja vien tiesību akti to neaizliedz.
	6. Savienība iznīcina iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
	7. Puses atbild par atbilstošu tehnoloģisko risinājumu pielietošanu, lai nepieļautu nesankcionētu piekļuvi otras Puses nodoto fizisko personu datiem. Par datu apstrādes apjomu, mērķi un likumību atbild attiecīgā Puse, kas datus ir ievākusi un nodod otrai Pusei.
	8. Savienība nekavējoties informē Organizatoru:
		1. Par jebkuru konstatēto vai šķietamo pārkāpumu personas datu apstrādē, veicot šī Līguma izpildi;
		2. Par Savienības atbildībā vai lietošanā esošo resursu drošības incidentiem, kuri var ietekmēt Organizatoru vai Līguma izpildi.
	9. Pusēm ir tiesības jebkurā laikā pārbaudīt Līguma izpildes atbilstību noteiktajām fizisko personu datu aizsardzības prasībām, kā arī piesaistīt trešās puses šādu pārbaužu veikšanai.
6. **CITI NOTEIKUMI**
	1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā Līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kura pārstāvi viņš uzdodas, tad viņš kā fiziska persona pats uzņemas visas saistības no parakstītā Līguma un atbild par to izpildi ar visu savu mantu.
	2. Līgums aizstāj visas iepriekšējās Pušu rakstiskas un mutiskas vienošanās par Līguma priekšmetu un to attiecības apspriežamas pēc šī Līguma noteikumiem.
	3. Katra no Pusēm patstāvīgi veic nodokļu maksājumus Latvijas Republikas normatīvajos aktos noteiktajā kārtībā un nenes nekādu atbildību par otras Puses saistībām šajā sakarā.
	4. Puses savstarpēji saskaņo jebkādu publisku paziņojumu saturu, ja tas attiecas uz Sacensībām, kur Savienība vai Organizators ir pieminēts vairāk kā tikai ar nosaukumu vai zīmolu.
	5. Visi materiāli uzskatāmi par saskaņotiem, ja otra Puse nav izteikusi jebkādus iebildumus 3 (trīs) dienu laikā no materiāla iesniegšanas dienas, ja vien šajā līgumā nav minēti citi termiņi.
	6. Visus materiālus, kas Pusēm ir jāsaskaņo savā starpā, tās saskaņo elektroniski, izmantojot drošu elektronisko parakstu, materiālus sūtot uz Līgumā norādīto Pušu pārstāvju e-pasta adresēm.
	7. Jebkuriem Savienības komentāriem par Sacensību dizainu, ja vien tas tieši neattiecas uz Savienības simbolikas izmantošanu, ir tikai ieteikuma raksturs.
	8. Attiecības, kas izriet no šī līguma, ir saistošas abu Pušu saistību pārņēmējiem.
	9. Attiecības, kas nav atrunātas šajā līgumā, tiek regulētas saskaņā ar Latvijas Republikas likumdošanas aktiem.
	10. Līgums sastādīts valsts valodā 2 (divos) eksemplāros uz 3 (trīs) lapām, pa vienam eksemplāram katrai Pusei. Abiem eksemplāriem ir vienāds juridisks spēks.
7. **PUŠU REKVIZĪTI**

|  |  |
| --- | --- |
| “SAVIENĪBA“Biedrība „Latvijas Zēģelētāju savienība”Reģ. Nr.50008003331Rīgā, Grostonas ielā 6b, LV - 1026\_\_\_\_\_\_\_\_\_\_\_\_\_\_\_\_\_\_\_\_\_\_\_Leonīds Loginovs  | “ORGANIZATORS“Nodibinājums “Latvijas olimpiskā burāšanas skola”Reģ. Nr.40008126530Pasta adrese: Klaipēdas iela 59k-63-25, Liepāja, LV-3416A/S SwedbankKods: HABALV22Konts: LV92HABA0551021016030\_\_\_\_\_\_\_\_\_\_\_\_\_\_\_\_\_\_\_\_\_\_\_Jānis Jēkabsons |